Diari Oficial de la Generalitat Valenciana


Sumari del DOGV 6268, del 17-05-2010 (2010/5368)

RESOLUCIÓ de 25 de març de 2010, de la Conselleria d'Agricultura, Pesca i Alimentació, per la qual s'adjudiquen a AGROALIMED determinades tasques.
--------------------------------------------------------------------------------------------------------------------------------------------------

### Dades del document

Número de DOGV
:   6268

Data del DOGV
:   17-05-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/5368


Data del document
:   25-03-2010

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * sector agrari
    * investigació agronòmica
    * ramat
    * control fitosanitari
    * control sanitari
    * suport econòmic
    * inspecció veterinària
    * ajuda pública

RESOLUCIÓ de 25 de març de 2010, de la Conselleria d'Agricultura, Pesca i Alimentació, per la qual s'adjudiquen a AGROALIMED determinades tasques. [2010/5368]  
La col·laboració entre la Conselleria d'Agricultura, Pesca i Alimentació i les agrupacions ramaderes de la Comunitat Valenciana ha anat augmentant els últims anys. Estes agrupacions, nascudes amb la intenció de coordinar els programes sanitaris que cal fer en les diferents petites i mitjanes explotacions ramaderes dedicades a la producció primària de productes ramaders, han ampliat el camp d'actuació de manera que s'han realitzat de forma conjunta moltes actuacions sanitàries i de control, tant preventives com d'eradicació de malalties. El fruit d'esta col·laboració ha sigut la favorable evolució del nivell sanitari de la ramaderia valenciana i, conseqüentment, les garanties que hui pot oferir a la societat.  
L'objectiu final de les diferents actuacions que cal realitzar sobre la cabanya ramadera de la nostra Comunitat és la consecució d'un nivell de protecció i sanitat animal que garantisca la pervivència i la seguretat de la ramaderia valenciana i l'obtenció d'una sèrie de productes ramaders de la màxima qualitat, entesa esta en el seu concepte més ampli, i amb comprensió al mateix temps de la total seguretat del producte final i la incorporació de sistemes de traçabilitat des de la producció primària per a aconseguir la confiança del consumidor en els nostres productes ramaders, com també un increment del seu valor afegit, de manera que es garantisca un nivell de rendibilitat que permeta el manteniment d'un sector productiu de gran importància en certes comarques de la nostra geografia.  
La fundació AGROALIMED ha mostrat el seu interés per intervindre en el desplegament i l'execució d'estes actuacions, atesa la repercussió que sobre el sector agroalimentari valencià poden arribar a tindre i el pes que el subsector ramader té en la indústria de productes agroalimentaris elaborats, per mitjà de la col·laboració en el desenvolupament de mesures que garantisquen la seguretat alimentària a través de la millora de la sanitat animal de la nostra cabanya i de la introducció de nous sistemes d'identificació que garantisquen l'establiment de sistemes de traçabilitat de vital importància tant per a la sanitat animal com per a la seguretat alimentària.  
Vista l'experiència adquirida durant l'exercici de 2008 i 2009, s'ha considerat oportuna la inclusió d'una sèrie de modificacions a fi de donar més versatilitat al sistema i induir una participació major de la iniciativa individual, a més de procurar adaptar les actuacions promogudes des de l'administració a les necessitats i els requeriments plantejats per la societat.  
En virtut de tot això, d'acord amb el que es preveu en la Llei 38/2003, de 17 de novembre, General de Subvencions, en el Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, i en l'article 47.11b del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat, i fent ús de les atribucions que tinc conferides per mitjà de l'article 28 de la Llei 5/1983, de 30 de desembre, del Consell, en la redacció feta en la Llei 12/2007, i a proposta de la directora general de Producció Agrària, resolc:  
Apartat primer  
Concedir a AGROALIMED la subvenció nominativa que es destinarà a l'execució de determinades actuacions de prevenció, control sanitari i d'introducció i promoció de la traçabilitat alimentària en la producció primària, inclòs el Pla Anual Zoosanitari en les petites i mitjanes explotacions ramaderes dedicades a la producció primària de productes ramaders, inscrites en el Registre d'Explotacions Ramaderes (RERA), en l'àmbit organitzatiu de les agrupacions de defensa sanitària (ADS), convenientment reconegudes i registrades per l'administració a la Comunitat Valenciana.  
Apartat segon  
Aprovar les bases que figuren en l'annex I, per les quals es regulen les actuacions mencionades en l'apartat anterior.  
Apartat tercer  
L'import total de les actuacions no superarà la quantitat d'1.265.000 €, a càrrec de l'aplicació presupuestaria12.02.02 71687 4, líneaT2126, capítol 4.  
Apartat quart  
Es faculta la directora general de Producció Agrària per a dictar els actes, les resolucions o les instruccions que siguen necessaris per a l'aplicació d'esta resolució.  
Apartat cinqué  
En tot allò que es preveu en estes bases, el beneficiari se sotmetrà a allò que s'establix en el Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat, en la llei de pressupostos de la Generalitat per a l'exercici de què es tracte, en la Llei 38/2003, de 17 de novembre, General de Subvencions, i en el seu reglament executiu, aprovat per mitjà del Reial Decret 887/2006, de 21 de juliol.  
Apartat sisé  
La subvenció nominativa a la fundació AGROALIMED té com a finalitat la realització d'actuacions i estudis dirigits a la prevenció i l'eradicació de malalties d'animals i promoció de la traçabilitat que redunden en l'increment de les garanties que oferix la producció ramadera valenciana a la societat.  
D'acord amb les disposicions de l'article 3 del Reglament 1857/2006, de la Comissió, de 15 de desembre de 2006, sobre l'aplicació dels articles 87 i 88 del Tractat a les ajudes estatals per a les petites i mitjanes empreses dedicades a la producció de productes agrícoles i pel qual es modifica el Reglament (CE) núm. 70/2001, publicat en el Diario Oficial de la Unión Europea el dia 16 de desembre de 2006, es tracta d'una ajuda individual transparent, no forma part de cap règim i és compatible amb el mercat comú, ja que les activitats subvencionades són coincidents amb les establides en el Reglament 1857/2006, en l'article 10, controls sanitaris concedits en espècie per mitjà de servicis subvencionats, i 14.2b, implantació de sistemes de traçabilitat.  
Esta ajuda és compatible amb el mercat comú, d'acord amb l'article 87.2b del Tractat Constitutiu de la Comunitat Europea, i està exempta de l'obligació de notificació de l'article 88 de l'apartat 3 del Tractat.  
Apartat seté  
La percepció d'esta ajuda és incompatible amb qualsevol altra subvenció, ajuda o ingrés procedent de qualsevol administració o ens públic o privat que tinga la mateixa finalitat, sempre que se superen els imports màxims assignats per actuació.  
Apartat huité  
Contra esta resolució, que posa fi a la via administrativa, es pot interposar, amb caràcter previ i potestatiu, un recurs de reposició davant de la consellera d'Agricultura, Pesca i Alimentació en el termini d'un mes, comptador des de l'endemà de la publicació, d'acord amb les disposicions dels artícles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o impugnar-se directament davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, d'acord amb les disposicions dels articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 25 de març de 2010.- La consellera d'Agricultura, Pesca i Alimentació, p. d. (Resolució 16.01.2008 de la consellera, DOCV 5697/08), el secretari autonòmic d'Agricultura, Pesca i Alimentació: Vicente Riera Balbastre.  
Annex I  
Bases per les quals es regula l'actuació en les explotacions   
ramaderes de la Comunitat Valenciana  
Primera. Objecte  
Estes bases tenen per objecte sufragar els costos de les actuacions realitzades per a l'execució de mesures i l'elaboració d'estudis dirigits a la prevenció i l'eradicació de malalties d'animals i la implantació de sistemes de traçabilitat que redunden en l'increment de les garanties que oferix la producció ramadera valenciana a la societat.  
Es considerarà requisit indispensable per a la percepció d'estes ajudes el compliment de les mesures establides en el Pla Anual Zoosanitari de 2009, aprovat per mitjà de la Resolució de 19 de desembre de 2008, de la directora general de Producció Agrària, i en el Pla Anual Zoosanitari que el substituirà en les PIME ramaderes de la Comunitat Valenciana, en les espècies bovina, ovina, caprina, porcina, cunícola, apícola i equina, basat en la normativa següent:  
1. En remugants: RD 2611/1996, de 20 de desembre, i les modificacions posteriors. Programes nacionals per a l'eradicació de la tuberculosi i la brucel·losi bovina per als anys 2008 a 2010, aprovats per mtijà de la Decisió de 30 de novembre de 2007 (2007/782/CE), de la Comissió. Programa nacional per a l'eradicació de la brucel·losi ovina i caprina, aprovat per mitjà de la Decisió de 30 de novembre de 2007 (2007/782/CE), de la Comissió. Reglament CE 1266/07, de 26 d'octubre, de la Comissió. RD 1228/01, de 8 de novembre, del MAPA. Orde ONV 2245/07, del MAPA.  
RD 3454/2000, de 22 de desembre, del MAPA, i Reglament CE 999/2001, de 22 de maig, del Parlament Europeu i del Consell, i les seues modificacions.  
2. En bestiar porcí: RD 324/2000, de 3 de març, pel qual s'establixen les normes bàsiques d'ordenació de les explotacions porcines. RD 360/2009, de 23 de març, pel qual s'establixen la bases del programa coordinat de lluita i control i eradicació de la malaltia d'Aujeszky. RD 1186/2006, de 13 d'octubre, pel qual s'establixen les bases del pla de vigilància sanitària serològica del bestiar porcí.  
3. En bestiar cunícola: RD 1547/2004, de 25 de juny, pel qual s'establixen les normes d'ordenació de les explotacions cunícoles.  
4. Bestiar apícola: RD 209/2002, de 22 de febrer, pel qual s'establixen les normes d'ordenació de les explotacions apícoles. RD 448/2005, pel qual es modifica l'anterior. RD 608/2006, de 19 de maig, pel qual s'establix i es regula un programa nacional de lluita i control de les malalties de les abelles de la mel. Resolució del director general d'Investigació, Desenvolupament i Innovació Agropecuària, per la qual s'amplia el període de tractament davant de varroosi.  
5. Identificació en petits remugants: RD 947/2005, de 29 de juliol, pel qual s'establix un sistema d'identificació i registre dels animals de les espècies ovina i caprina.  
Estes activitats tenen com a finalitat la minimització de riscos sanitaris per a la població animal i per a la salut humana, com també millorar la traçabilitat i la seguretat dels productes obtinguts de la ramaderia valenciana assegurant un elevat nivell de confiança al consumidor final d'estos productes.  
Segona. Beneficiari  
En serà beneficiari únic la Fundació AGROALIMED, com a executora de les mesures i actuacions necessàries per a la consecució dels objectius fixats en la base primera en les PIME ramaderes de la Comunitat, segons la definició comunitària de l'annex I del Reglament CE 800/2008, de 6 d'agost de 2008, de la Comissió, pel qual es declaren determinades categories d'ajudes compatibles amb el mercat comú en aplicació dels articles 87 i 88 del Tractat.  
L'entitat beneficiària haurà de presentar declaració de no trobar-se sotmesa a cap de les prohibicions establides en els apartats 2 i 3 de l'article 13 de la Llei General.  
El compliment de les actuacions establides en les lletres b i d de l'article 4 del Reial Decret 784/2009, de 30 d'abril, pel qual s'establixen les bases reguladores de les subvencions estatls destinades a les agrupacions de defensa sanitària ramaderes, s'entendran com a requisit previ per a rebre la subvenció.   
La comprovació de les actuacions mencionades en el paràgraf anterior es realitzarà a través dels butlletins trimestrals de visita, en què es detallaran les actuacions realitzades i que es presentaran juntament amb les factures d'estes.  
Tercera. Actuacions que cal realitzar  
Les establides en el Pla Anual Zoosanitari aprovat per mitjà de la Resolució de 23 de gener de 2009, de la directora general de Producció Agrària, per la qual s'aprova el Pla Anual Zoosanitari de 2008 i es despleguen les mesures que conté, o en la disposició que la substituïsca, per a l'anualitat present, la Resolució de 22 de febrer de 2010, de la Conselleria d'Agricultura, Pesca i Alimentació, per la qual s'aprova el Pla Anual Zoosanitari 2010 pel que fa a les espècies bovina, ovina, caprina, porcina, cunícola, apícola i equina.   
Quarta. Quantia de l'ajuda  
La quantia total de l'ajuda referida a les actuacions que cal realitzar en cada explotació durant l'últim trimestre de 2009 i l'anualitat de 2010 no superarà el producte dels mòduls detallats en la base cinquena per les existències RERA (censos i nombre d'explotacions) amb data 30 de gener de 2010. En tot cas, per al càlcul del nombre de visites que cal realitzar, de presa de mostres i d'altres possibles actuacions, caldrà ajustar-se a les disposicions del PAZ, i comunicar a la Fundació AGROALIMED el nombre màxim d'actuacions que s'han considerat necessàries en l'àmbit de cada agrupació.  
Per al càlcul dels imports s'utilitzaran els mòduls, els censos i el nombre d'explotacions corresponents a l'anualitat de què es tracte.  
Per a actuacions que superen estos límits serà necessària una autorització expressa del director territorial, a proposta del cap de la Secció de Producció i Sanitat Animal corresponent, i l'existència de disponibilitat pressupostària.  
Cinquena. Mòduls aplicables  
Els conceptes mencionats en el PAZ i no detallats a continuació tindran la consideració de requisit previ per a la percepció d'esta ajuda.  
Per a actuacions relacionades amb el control o la vigilància de llengua blava o altres actuacions obligatòries i excepcionals sol·licitades per l'autoritat competent, s'aplicaran els mateixos preus d'extracció de mostres que s'exposen a continuació.  
1. Boví:  
- Presa de mostres de sang, tuberculinització i lectura: 4,5 - en bestiar brau (2 actuacions anuals, 3 en esquellers) i en bestiar reproductor d'aptitud càrnia (1 actuació anual), 4 - en bestiar d'aptitud lletera (1 actuació anual).  
- Revisions en engreixadors independents: 2,5 - per animal revisat, tenint en compte que es realitzarà una actuació anual sobre el percentatge indicat en el PAZ.  
- Vacunacions davant de llengua blava: 1 - per actuació en reproductors i 0,7 ct. en animals en engreix.  
2. Oví-Caprí:  
- Presa de mostres de sang: 1,08 €/mostra.  
- Vacunació amb Rev-1r: 0,8 ?/animal.  
- Presa de mostres de medul·la oblonga: 40 €/animal.  
- Identificació corderes: 1,6 ?/animal (15% del cens màxim).  
- Vacunacions davant de llengua blava: 0,40 ct. per actuació.  
- Tuberculinització obligatòria en caprí: 2 ?/animal.  
3. Porcí:  
- Presa de mostres de sang: 1,4 ?/mostra.  
4. Apícola:  
- Modulació cost medicament: 0,5 - per rusc.  
5. Cunícola:  
- Presa de mostres de sang: 1 ?/mostra.  
- Visita: 31 € per visita trimestral.  
En cap cas la quantia de les ajudes superarà el 100% dels costos de les actuacions realitzades.  
Sisena. Forma de justificació i pagament  
Per a fer efectiu el pagament de la subvenció, la Fundació AGROALIMED presentarà abans del 20 de novembre de 2010 un compte justificatiu que contindrà la documentació següent:  
1. Una memòria de les actuacions justificativa del compliment de les condicions imposades en la concessió de la subvenció, amb indicació de les activitats realitzades i dels resultats obtinguts.  
2. Una memòria econòmica justificativa de les activitats realitzades, juntament amb les factures dels veterinaris executors de les activitats i els justificants bancaris dels pagaments efectuats, que contindrà els aspectes inclosos en el punt 2 de l'article 78. Justificació a través de mòduls del RD 887/2006, pel qual s'aprova el Reglament de la Llei 38/2003, de 17 de novembre, General de Subvencions.  
3. Declaració de no trobar-se sotmés a cap prohibició per a ser beneficiari de subvencions, d'acord amb l'article 13 de la Llei 38/2003, General de Subvencions, subscrita pel representant legal d'Agroalimed, amb acreditació d'esta representació.  
S'admetran pagaments parcials amb la justificació prèvia del pagament de les despeses efectuades en l'exercici d'estes tasques.  
Es podran realitzar pagaments anticipats. La transferència que calga efectuar com a conseqüència de la subvenció concedida es podrà satisfer en els termes i amb els límits màxims establits en l'article 47.bis.1ª i b del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, i es podrà lliurar el 40% de l'import immediatament, una vegada concedida, i un 20% després de l'aprovació i la comprovació de la documentació justificativa de l'aplicació correcta i efectiva de l'import lliurat a l'actuació objecte de la subvenció. La resta s'abonarà una vegada que el beneficiari justifique el compliment del que s'ha convingut.  
En el cas de les actuacions apícoles, podran justificar la despesa per mitjà de la presentació de factures de compra de medicaments anti-Varroa.  
El pagament de l'ajuda es realitzarà contra certificat expedit pels servicis competents de la Conselleria d'Agricultura, Pesca i Alimentació, en què s'indicarà que s'han dut a terme les actuacions programades.  
En la direcció territorial de cada província s'extraurà de la base de dades RERA un informe per al període d'execució sobre el grau de compliment en l'àmbit organitzatiu de cada agrupació, en el qual s'indicarà el nombre de visites trimestrals realitzades, nombre d'animals mostrejats, tuberculinitzacions i lectures, i vacunacions realitzades.  
Setena. Controls  
Els veterinaris oficials de la Conselleria d'Agricultura, Pesca i Alimentació comprovaran la veracitat de les dades que consten en la comunicació trimestral presentada pels veterinaris executors d'estes actuacions als mesos de gener, abril, juliol i octubre, segons el que s'establix en l'apartat tercer de la resolució de publicació del Pla Anual Zoosanitari, i emetran l'informe preceptiu respecte d'això.   
La Fundació AGROALIMED i els ramaders i veterinaris executors d'estes actuacions estan obligats a col·laborar en estos controls proporcionant les dades requerides i facilitant, si s'escau, l'accés a les explotacions.  
Huitena. Incompliment  
L'incompliment pel beneficiari d'estes actuacions de qualsevol de les condicions establides en estes bases donarà lloc a la pèrdua de l'ajuda i/o a la devolució, si és el cas, de les quantitats indegudament percebudes en funció dels mòduls incomplits, sense perjudici d'altres responsabilitats que pertoquen.  
Annex II  
Butlletí de visites  
(Haurà de contindre, com a mínim, les dades següents):  
ADS: DATA I HORA:  
EXPLOTACIÓ RERA: ESPÈCIE:  
TITULAR O REPRESENTANT LEGAL:  
VETERINARI: NÚM. COL·L:  
MOTIU VISITA: TRIMESTRAL / LL. BLAVA / SANEJAMENT / REV-1 / SCRAPIE  
ALTRES:  
ACTUACIONS REALITZADES:  
1. VISITA TRIMESTRAL:  
1.1. Supervisió del llibre de registre:  
1.2. Control d'identificació animal:  
1.3. Control de tractaments medicamentosos:  
2. VISITA LLENGUA BLAVA:  
3. PRESA MOSTRES SANG:  
4. TUBERCULINITZACIONS:  
5. LECTURES:  
6. VACUNACIONS:  
7. PRESA DE MOSTRES SCRAPIE:  
8. IDENTIFICACIÓ ELECTRÒNICA:  
9. OBSERVACIONS (incloses morbiditat i mortalitat de malalties PAZ):  
El titular de l'explotació El veterinari  
\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_  
\* \* \* \* \*  
Anexo II  
Boletín de visitas  
(Deberá contener como mínimo los siguientes datos):  
ADS: FECHA Y HORA:  
EXPLOTACIÓN REGA: ESPECIE:  
TITULAR O REPRESENTANTE LEGAL:  
VETERINARIO: Nº COL.  
MOTIVO VISITA: TRIMESTRAL/ L. AZUL/ SANEAMIENTO/REV-1/SCRAPIE  
OTROS:  
ACTUACIONES REALIZADAS:  
1º- VISITA TRIMESTRAL:  
1.1- Supervisión del libro de registro:  
1.2- Control de identificación animal:  
1.3- Control de tratamientos medicamentosos :  
2º- VISITA LENGUA AZUL:  
3º- TOMA MUESTRAS SANGRE:  
4º- TUBERCULINIZACIONES:  
5º- LECTURAS:  
6º- VACUNACIONES:  
7º- TOMA DE MUESTRAS SCRAPIE:  
8º- IDENTIFICACIÓN ELECTRÓNICA:  
9º-OBSERVACIONES(incluidas morbilidad y mortalidad de enf. PAZ):  
El titular de la Explotación El Veterinario  
Fdo\_\_\_\_\_\_\_\_\_\_\_\_\_\_\_\_\_\_\_\_ Fdo\_\_\_\_\_\_\_\_\_\_\_\_\_\_\_\_\_\_\_\_